**DĖL PRITARIMO ŠILALĖS ŠVIETIMO PAGALBOS TARNYBOS DIREKTORIAUS**

 **2016 METŲ VEIKLOS ATASKAITAI**

2017 m. kovo 30 d. Nr. T1-76

Šilalė

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Šilalės rajono savivaldybės tarybos veiklos reglamento, patvirtinto Šilalės rajono savivaldybės tarybos 2015 m. kovo 27 d. sprendimu Nr. T1-39 „Dėl Šilalės rajono savivaldybės tarybos veiklos reglamento patvirtinimo“, 250 – 252 punktais, Šilalės rajono savivaldybės tarybos 2017 metų darbo planu, patvirtintu Šilalės rajono savivaldybės tarybos 2017 m. sausio 26 d. sprendimu Nr. T1-1 „Dėl Šilalės rajono savivaldybės tarybos 2017 metų darbo plano patvirtinimo“, Šilalės rajono savivaldybės taryba n u s p r e n d ž i a:

1. Pritarti Šilalės švietimo pagalbos tarnybos direktoriaus 2016 metų veiklos ataskaitai (pridedama).

2. Paskelbti informaciją apie priimtą sprendimą vietinėje spaudoje, o visą sprendimą – Šilalės rajono savivaldybės interneto svetainėje [www.silale.lt](http://www.silale.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas

PRITARTA

Šilalės rajono savivaldybės tarybos

2017 m. kovo 30 d. sprendimu

Nr. T1-76

**ŠILALĖS ŠVIETIMO PAGALBOS TARNYBOS direktoriaus 2016 metų**

**veiklos ataskaita**

**I SKYRIUS**

 **BENDROS ŽINIOS**

 **1. Įstaigos pristatymas:**

 1.1. Šilalės švietimo pagalbos tarnyba (toliau – Tarnyba), kodas 195450190. Tarnybos teisinė forma – biudžetinė įstaiga. Tarnybos priklausomybė – Šilalės rajono savivaldybės švietimo įstaiga. Tarnybos savininkas – Šilalės rajono savivaldybė, kodas 111108131, adresas J. Basanavičiaus g. 2, LT-75138 Šilalė. Savininko teises ir pareigas įgyvendinanti institucija – Šilalės rajono savivaldybės taryba. Tarnybos buveinė – Nepriklausomybės g. 1, LT-75133 Šilalė. Tarnybos grupė – švietimo pagalbos įstaiga, kodas 3150. Tarnybos tipas – švietimo pagalbos tarnyba, kodas 3153.

Tarnybos veiklos sritis – švietimo pagalba, kodas 85.

Tarnybos veiklos rūšys:

kitas, niekur kitur nepriskirtas, švietimas, kodas 85.59;

švietimui būdingų paslaugų veikla, kodas 85.60.

Tarnybos veiklos tikslas – užtikrinti švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo ugdymo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams, bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius.

 1.2. Birutė Jankauskienė, direktorė, pedagoginio darbo stažas 37 m., vadybinio – 21 m.

 1.3. Darbuotojų skaičius (žr. 1 pav.)

|  |  |  |  |
| --- | --- | --- | --- |
| Eil. Nr. |  | 2015-12-31 | 2016-12-31 |
| 1. | **Bendras darbuotojų skaičius** | 14 | 14 |
| 2. | **Pedagoginių darbuotojų skaičius** | 8 | 8 |
|  | Iš jų: |  |  |
|  | vadovų | 2 | 2 |
|  | Specialistai pagrindinėse pareigose | 4 | 4 |
|  | Specialistai antraeilėse pareigose | 2 | 2 |
| 3. | **Kiti darbuotojai** |  |  |
|  | pagrindinėse pareigose | 5 | 5 |
|  | antraeilėse pareigose | 1 | 1 |

1 pav. Darbuotojų skaičius

**Paslaugų vartotojai:**

1. Ugdymo įstaigų bendruomenės:

 5 gimnazijos, 1 progimnazija, 2 mokyklos (Upynos Stasio Girėno mokykla, Suaugusiųjų mokykla), 3 pagrindinės mokyklos, 1 pradinė mokykla, 1 sporto mokykla, 1 meno mokykla, 1 vaikų lopšelis – darželis „Žiogelis“;

1. Vaikų globos namai;
2. Socialinių paslaugų namai;
3. Kaimų, miestelių bendruomenės;
4. Rajono kultūros darbuotojai;
5. Rajono savivaldybės ir seniūnijų specialistai;
6. Aplinkinių rajonų pedagogai, kitų sričių specialistai;
7. Trečiojo amžiaus universiteto klausytojai.

**II SKYRIUS**

**TARNYBOS TIKSLAI, VEIKLA IR REZULTATAI**

 **2. 2016 metų tikslai ir jų įgyvendinimas.**

 2.1. *1 tikslas*: teikti pedagoginiams darbuotojams ir mokykloms kvalifikacijos tobulinimo, metodinę ir kitą pagalbą, skatinančią mokyklų veiklos tobulinimą ir mokytojo profesinį tobulėjimą.

 Uždaviniai:

 1. Plėtoti ugdymo įstaigų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kompetencijas formuojant besimokančias organizacijas, gebančias dalyvauti švietimo kaitoje, gebančias įveikti negatyvias apraiškas (smurtą, patyčias, žalingus įpročius) organizacijoje.

 2. Rengti ir įgyvendinti gerosios patirties sklaidos programas, plėtoti dalykinį ir metodinį pedagogų bendradarbiavimą.

 3. Tobulinti mokytojų įgūdžius, naudoti ugdymo procese informacines komunikacines technologijas.

 2.2. *2 tikslas:* didinti specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumą, psichologinį atsparumą teikiant reikalingą konsultacinę pagalbą tėvams, pedagogams, ugdymo įstaigų specialistams.

 Uždaviniai:

 1. Teikti pedagoginę ir psichologinę pagalbą vaikams (turintiems ugdymo(-si) sunkumų, raidos sutrikimų ir negalių, asmenybės adaptacijos, integracijos visuomenėje problemų) bei jų šeimos nariams.

 2. Padėti vaikui, tėvams, pedagogams ir kitiems specialistams spręsti psichologines problemas, su kuriomis vaikas susiduria šeimoje, švietimo įstaigoje, visuomenėje.

 3. Bendradarbiauti su Šilalės rajono ugdymo įstaigomis, Vaiko teisių apsaugos tarnybos bei Policijos komisariato prevencinio skyriaus, Psichikos sveikatos centro specialistais, seniūnijų socialiniais darbuotojais sprendžiant vaikų specialiųjų poreikių tenkinimo klausimus.

 4. Teikti metodinę paramą ugdymo įstaigų specialistams, pedagogams, tėvams.

 **3. Kvalifikacijos tobulinimas.**

 Per 2016 m. Tarnyba organizavo 151 kvalifikacijos tobulinimo renginį Šilalės ir kitų aplinkinių rajonų savivaldybių mokytojams, ugdymo įstaigų vadovams bei kitoms klausytojų grupėms (trečiojo amžiaus universiteto klausytojams, finansininkams, kultūros darbuotojams, bendruomenių nariams, visuomenei ir kt.).

Renginių trukmė – 725 akademinės valandos. Kvalifikacijos tobulinimo renginiuose dalyvavo 3943 klausytojai. 1323 renginio dalyviams išduoti kvalifikacijos tobulinimo pažymėjimai. Dalyviams, kurie išklausė dalį programos arba dalyvavo trumpesnės trukmės nei 6 akad. valandos užsiėmimuose, buvo išduotos pažymos – jas gavo 88 pedagogai. Pažymų, dėl kvalifikacijos tobulinimo programos rengimo ir įgyvendinimo, buvo išduota 84 lektoriams.

 2016 m. kvalifikacijos tobulinimo renginių skaičius išaugo (žr. 2 pav.). Vidutiniška renginio trukmė – 6 akad. val.:

|  |  |  |  |
| --- | --- | --- | --- |
| **Metai** | **Renginių Tarnyboje skaičius** | **Renginių trukmė valandomis** | **Klausytojų skaičius** |
| 2012 | 87 | 613 | 2145 |
| 2013 | 82 | 600 | 2055 |
| 2014 | 100 | 688 | 2726 |
| 2015 | 137 | 802 | 3669 |
| 2016 | 151 | 725 | 3943 |
| *Iš viso* | ***557*** | ***3428*** | ***14538*** |
| *Vidurkis*  | *111* | *685* | *2907* |

2 pav. Renginių pokytis 2012-2016 m.

 **3.1. Renginių tematika.**

Tarnyba įgyvendino šių sričių renginius (seminarus, kursus, paskaitas, praktinius mokymus, menines stovyklas), žr. 3 pav.:

3 pav. Renginių pasiskirstymas pagal sritis

 **3.2. Renginių formos.**

 Tarnyba įgyvendino įvairių formų renginius: seminarus (44 proc.), paskaitas (89 proc.), gerosios patirties renginiai (5 proc.), konferencijas (1 proc.), kursus (7 proc.), susitikimai (5 proc.) (žr. 4 pav.).

|  |  |  |  |
| --- | --- | --- | --- |
| *Renginio forma* | *Skaičius* | *Valandų skaičius* | *Dalyvių skaičius* |
| **Seminarai**  | 44 | 290 | 1177 |
| **Kursai**  | 7 | 180 | 58 |
| **Paskaitos** | 89 | 186 | 2330 |
| Kiti renginiai: **Konferencijos** | 1 | 6 | 242 |
| **Gerosios patirties renginiai** | 5 | 42 | 62 |
| **Susitikimai** | 5 | 21 | 74 |
| *Iš viso:* | ***151*** | ***725*** | ***3943*** |

4 pav. Renginių formų pasiskirstymas pagal renginio formą, dalyvių skaičių bei trukmę

Tarnybos patalpose organizuoti 26 kvalifikacijos tobulinimo renginiai, kiti 125 renginiai buvo organizuoti klientų darbo vietose (žr. 5 pav.).

5 pav. Renginių pasiskirstymas pagal organizavimo vietą

 **3.3. Renginių dalyvių tikslinės grupės.**

 Renginiuose dalyvavo 3943 klausytojai, kuriuos galima suskirstyti pagal tikslines grupes: seminaruose dalyvavo 1177 klausytojų (žr. 6 pav.), kursuose 58 klausytojai **(**žr. 7 pav.), paskaitose 2330 klausytojų (žr. 8 pav.). Kituose renginiuose: konferencijose, praktiniuose mokymuose, susitikimuose, gerosios patirties bei metodinėse dienose dalyvavo 378 klausytojai.

|  |  |  |  |
| --- | --- | --- | --- |
| *Seminarų tikslinės grupės pavadinimas* | *Seminarų skč.* | *Valandų skč.* | *Dalyvių skč.* |
| Ikimokyklinio ugdymo pedagogai | 1 | 6 | 23 |
| Priešmokyklinio ugdymo mokytojai | 1 | 6 | 31 |
| Pagrindinių ir vidurinių mokyklų dalykų mokytojai | 10 | 60 | 188 |
| Specialiojo ugdymo pedagogai | 1 | 6 | 35 |
| Mokyklų vadovai, jų pavaduotojai ugdymui, ugdymą organizuojančių skyrių vedėjai | 3 | 44 | 53 |
| Mokyklų bendruomenės, komandos | 17 | 102 | 450 |
| Kitos klausytojų grupės: *seniūnijų darbuotojai, kultūros darbuotojai, buhalteriai, mokiniai meninėse stovyklose, plenere.* | 11 | 66 | 397 |
| Iš viso  | **44** | **290** | **1177** |

6 pav. Seminarų dalyvių tikslinės grupės

|  |  |  |  |
| --- | --- | --- | --- |
| *Kursų tikslinės grupės pavadinimas* | *Kursų skč.* | *Valandų skč.* | *Dalyvių sk.č* |
| Pagrindinių ir vidurinių mokyklų dalykų mokytojai | 2 | 80 | 47 |
| Kitos klausytojų grupės: *seniūnijų darbuotojai, kultūros darbuotojai, tėvai/ globėjai (teismo paskyrimu).* | 5 | 100 | 11 |
| Iš viso  | **7** | **180** | **58** |

7 pav. Kursų dalyvių tikslinės grupės

|  |  |  |  |
| --- | --- | --- | --- |
| *Paskaitų tikslinės grupės pavadinimas* | *Paskaitų skč.* | *Valandų skč.* | *Dalyvių skč.* |
| Suaugusiųjų mokyklos pedagogai | 2 | 4 | 22 |
| Klaipėdos apygardos probacijos tarnybos Šilalės rajono savivaldybės skyriaus paskirti klausytojai | 2 | 8 | 19 |
| Kitos klausytojų grupės: *seniūnijų darbuotojai, kultūros darbuotojai, Trečiojo amžiaus universiteto klausytojai, tėvai/ globėjai, socialiniai pedagogai.* | 85 | 174 | 2289 |
| Iš viso  | **89** | **186** | **2330** |

8 pav. Paskaitų dalyvių tikslinės grupės

 **3.4. Renginių lektoriai.**

Per ataskaitinį laikotarpį Tarnyboje seminarus, kursus, paskaitas, kitų kvalifikacijos tobulinimo formų renginius vedė per 158 lektoriai (žr. 9 pav.), kurių didžiausią dalį (93 asmenys ) sudarė kitų institucijų (UAB „Saviugdos mokyklos“, UAB „Pokyčių valdymas“, UAB „Autentiškas kontaktas“, Nacionalinės mokyklų vertinimo agentūros ir kultūros darbuotojai, sveiko gyvenimo būdo puoselėtojai, meno atstovai). Mokytojai praktikai, įskaitant psichologus, specialiojo ugdymo pedagogus (44 asmenys). Kitos lektorių grupės pasiskirsto: 17 aukštųjų mokyklų dėstytojai, 19 Šilalės švietimo pagalbos tarnybos specialistai.

|  |  |  |  |  |
| --- | --- | --- | --- | --- |
| *Seminarų, kursų, paskaitų ir kitų renginių lektoriai* | *Seminarų**skč.* | *Kursų**skč.* | *Paskaitų**skč.* | *Kitų renginių**skč.* |
| Institucijos darbuotojai  | 3 | 4 | 4 | 8 |
| Mokytojai praktikai  | 6 | 1 | 14 | 23 |
| Aukštųjų mokyklų ir mokslo institucijų mokslininkai, dėstytojai  | 8 | - | 6 | 3 |
| Ministerijų, savivaldybių administracijų ir kt. valstybės institucijų darbuotojai  | 1 | - | - | - |
| Mokyklų vadovai, jų pavaduotojai ugdymui, ugdymą organizuojančių skyrių vedėjai  | - | 1 | - | 7 |
| Kita:  | 23 | 2 | 62 | 6 |
| *Iš viso*  | ***41*** | ***8*** | ***86*** | ***47*** |

9 pav. Lektorių grupės

 **4. Gerosios patirties sklaida.**

 Keitimasis gerąja patirtimi yra reglamentuotas dokumentais:

 1. Šilalės rajono mokytojų metodinės veiklos nuostatai;

 2. Bendrieji reikalavimai mokytojų metodiniams darbams;

 3. Metodinių darbų parodų nuostatai;

 4. Rajono metodinės tarybos veiklos nuostatai;

 5. Metodinių būrelių veiklos nuostatai.

 Rajono metodinių būrelių veiklą koordinuoja Šilalės rajono savivaldybės administracijos Švietimo, kultūros ir sporto skyriaus bei Šilalės švietimo pagalbos tarnybos specialistai. 2016 metais prie Tarnybos veikė 18 metodinių būrelių (žr. 10 pav.):

|  |  |  |  |
| --- | --- | --- | --- |
| ***Eil.*** ***Nr.*** | ***Vardas, pavardė*** | ***Dalykas*** | ***Ugdymo įstaiga*** |
|  | Roma Girčienė | Socialinių pedagogų  | Obelyno pagrindinė mokykla |
|  | Vitalija Navickienė | Dailės  | Kvėdarnos Kazimiero Jauniaus gimnazija |
|  | Dalia Krasauskienė | Muzikos | Šilalės meno mokykla |
|  | Vilija Pocevičienė | Technologijų | Suaugusiųjų mokykla |
|  | Arūnas Radavičius | Kūno kultūros | Šilalės Dariaus ir Girėno progimnazija |
| 1. `
 | Danutė Jogminienė | Ikimokyklinio, prieš-mokyklinio ir pradinio ugdymo | Šilalės lopšelis-darželis „Žiogelis“ |
|  | Rita Štėrienė  | Anglų kalbos | Pajūrio S. Biržiškio gimnazija |
|  | Sauga Vaičikauskienė | Lietuvių kalbos | Simono Gaudėšiaus gimnazija |
|  | Vida Rimkienė | Rusų kalbos | Simono Gaudėšiaus gimnazija |
|  | Raimonda Kauneckienė | Matematikos ir informatikos | Laukuvos Norberto Vėliaus gimnazija |
|  | Danguolė Kinderienė | Biologijos  | Kaltinėnų Aleksandro Stulginskio gimnazija |
|  | Dalia Kubaitienė | Geografijos | Simono Gaudėšiaus gimnazija |
|  | Verutė Vaitkevičienė | Etikos | Kvėdarnos Kazimiero Jauniaus gimnazija |
|  | Darata Šlušnytė | Tikybos | Šilalės Dariaus ir Girėno progimnazija |
|  | Mindaugas Armonas | Istorijos | Obelyno pagrindinė mokykla |
|  | Aldona Pipirienė | Specialiojo ugdymo pedagogų ir logopedų | Šilalės Dariaus ir Girėno progimnazija |
|  | Eugenija Martinkienė | Psichologų | Kaltinėnų Aleksandro Stulginskio gimnazija |
|  | Laima Rupšienė | Bibliotekos darbuotojų | Kvėdarnos Kazimiero Jauniaus gimnazija |

10 pav. Šilalės rajono mokytojų metodiniai būreliai

 2016 m. gerosios darbo patirties sklaida vykdyta įvairiomis formomis: skaityti pranešimai metodinių būrelių užsiėmimuose, vestos atviros pamokos, skelbta informacija ir metodinės naujienos spaudoje, organizuotos parodos ir konferencijos, kūrybos vakarai.

 Per ataskaitinį laikotarpį buvo kaupiamas ir sisteminamas edukacinės patirties bankas, kuris prieinamas įvairioms klientų grupėms.

 Apie veiklos kokybę sužinoma anketinių apklausų būdu, informacija renkama neformaliuoju būdu (bendraujant su klientais renginių metu, Tarnybos darbuotojams dalyvaujant renginiuose, bendraujant su ugdymo įstaigų vadovais, dalyvaujant metodinių būrelių užsiėmimuose).

 Kadangi ne visi rajono pedagogai aktyviai dalyvauja gerosios patirties sklaidos veikloje, todėl Tarnybos specialistai ieško kuo įvairesnių formų veiklai aktyvinti. Būtų labai gerai, jei ši veikla nors šiek tiek būtų skatinama materialiai.

**5. Pedagoginė psichologinė veikla.**

(ataskaita parengta atsižvelgiant į Specialiosios pedagogikos ir psichologijos centrui teikiamos metinės ataskaitos formą).

 **5.1. Metodinė veikla**

|  |  |
| --- | --- |
| Priemonės | Priemonių skaičius |
| PPT priklausančiose patalpose | Kitose įstaigose |
| Metodinės dienos | - | - |
| Dalyvavimas miesto/rajono psichologų metodinės grupės veikloje | 5 | 2 |
| Dalyvavimas miesto/rajono specialiųjų pedagogų ir logopedų metodinės grupės veikloje | 5 | 1 |
| Dalyvavimas miesto/rajono socialinių pedagogų metodinės grupės veikloje | 5 | - |
| Dalyvavimas mokyklų MVGK posėdžiuose | - | - |

11 pav. Metodinė veikla

Tarnybos specialistai nuolat bendradarbiauja su rajono ugdymo įstaigose dirbančiais psichologais, logopedais, specialiaisiais ir socialiniais pedagogais. Konsultuoja mokyklų Vaiko gerovės komisijų pirmininkus ir narius (populiariausios individualios konsultacijos), su specialiaisiais pedagogais rengia bendrus renginius. Pagal poreikį dalyvauja mokyklų Vaiko gerovės komisijų posėdžiuose.

 **5.2. Tyrimai.**

|  |  |
| --- | --- |
| ***Pavadinimas*** | ***Dalyviai ir jų skaičius*** |
| Šilalės lopšelio – darželio ,,Žiogelis“ pagalbos vaikui specialistų veiklos vertinimas.  | Tyrime dalyvavo lopšelio-darželio ,,Žiogelis“ administracijos atstovai, pagalbos vaikui specialistai (kineziterapeuto padėjėjas, masažistas, logopedas), grupių auklėtojos.  |
| Šilalės r. Upynos Stasio Girėno mokyklos darbuotojų ir administracijos mikroklimato vertinimas. | 50 dalyvių: 3 administracijos atstovai, 3 pagalbos mokiniui specialistai, 25 mokytojai, 18 aptarnaujančio personalo darbuotojų, 1 nenurodė pareigų |
| Šilalės Dariaus ir Girėno progimnazijos aštuntų klasių mokinių – mokytojų tarpusavio santykių tyrimas. | Tyrime dalyvavo aštuntų klasių (8a, 8b, 8c, 8d, 8e) mokinių tėvai (98 respondentai) ir raštišką tėvų/teisėtų vaiko atstovų sutikimą, dalyvauti tyrime, gavę mokiniai (95 respondentai): iš jų 45 berniukai, 43 mergaitės. |

12 pav. Tyrimų lentelė

 **5.3. Tarnybos veikla, įgyvendinant Vaiko vidutinės ir minimalios priežiūros įstatymo nuostatas.**

|  |  |
| --- | --- |
| ***Veiklos pobūdis*** | ***Veikla*** |
| Dalyvavimas savivaldybės Vaiko gerovės komisijos darbe. | Esame rajono savivaldybės Vaiko gerovės komisijos nariais.  |
| Vaiko minimalios priežiūros priemonių vykdymas (dalyvavimas posėdžiuose, kai skiriamos priemonės). | Nuolat dalyvaujame posėdžiuose. |

13 pav. Tarnybos veikla, įgyvendinant Vaiko vidutinės ir minimalios priežiūros įstatymo nuostatų lentelė

 **5.4. Kita Tarnybos veikla.**

|  |  |  |
| --- | --- | --- |
| ***Veikla*** | ***Priemonių skaičius*** | ***Pastabos*** |
| Dalyvauja įvairių projektų įgyvendinimo veikloje:* „Olweus patyčių ir smurto prevencijos programa“
* Socialinė kampanija, siekiant sustabdyti seksualinę prievartą prieš vaikus, „Vienas iš penkių“
 | 4 |  |
| Dalyvauja rajoninių olimpiadų organizavimo darbe | 1 |  |
| Dalyvauja įvairių konkursų ir olimpiadų vertinimo komisijų darbe | 3 |  |
| Kursai (20 akad. val.)„Bendravimo su vaikais įgūdžių tobulinimas“ | 5 kursai | 11 asmenų |

14 pav. Kita Tarnybos veiklos lentelė

 **5.5. Įvertinimai.**

|  |  |  |
| --- | --- | --- |
|  | ***Klientų skaičius*** | ***Pastabos*** |
| Atlikta kompleksinių pedagoginių psichologinių vaikų įvertinimų | 92 |  |
| Atlikta vaikų mokyklinio brandumo įvertinimų  | 15 |  |

15 pav. Įvertinimų lentelė

 **5.6. Pedagoginis konsultavimas.**

|  |  |
| --- | --- |
| **Darbo pobūdis** | **Konsultacijų skaičius** |
| Logopedo | Psichologo | Spec. pedagogo | Soc. pedagogo |
| Mokytojų konsultavimas  | 15 | 12 | 9 |  |
| Specialistų konsultavimas | - | 13 | 7 | 6 |
| Švietimo įstaigų vadovų konsultavimas  | - | 9 | 5 |  |
| Tėvų konsultavimas | 31 | 92 | 16 | 19 |
| Kita veikla (vaikų konsultavimas) | 56 | 153 | 36 | 13 |

16 pav. Pedagoginio konsultavimo lentelė

 **5.7. Psichologinės pagalbos teikimas (psichologinis konsultavimas).**

|  |  |  |
| --- | --- | --- |
| Problema | Klientų skaičius | Konsultacijų skaičius |
| Vaikų | Tėvų | Mokytojų | Vaikų | Tėvų | Mokytojų |
| Emocijų ir elgesio (depresiškumas, prislėgtumas, liūdesys, baimė, nerimas, drovumas, uždarumas, agresyvumas, piktumas, pervargimas, neklusnumas, melavimas, manipuliavimas, vagiliavimas, pabėgimai, perdėtas prieraišumas, piktnaudžiavimas kvaišalais ir pan.) | 23 | 20 | 4 | 91 | 40 | 7 |
| Bendravimo (tarp tėvų (globėjų) ir vaikų, mokinių ir mokytojų, bendraamžių, šeimos narių; vienišumas) | 6 | 6 | 1 | 22 | 24 | 1 |
| Mokymosi (pedagoginis apleistumas, motyvacijos stoka ir kt.) | 8 | 7 | 1 | 13 | 18 | 2 |
| Krizės (savižudybės krizė ir save žalojantis elgesys, netektys, skyrybos, socialinis ir/ar psichologinis apleistumas, fizinė ar psichologinė atskirtis nuo tėvų) | 5 | 4 | - | 14 | 6 | - |
| Klinikinės (hiperaktyvumo sutrikimas, neurozės [tikai, enurezė, įkyrumai, isterinės reakcijos ir kt.], depresija, elgesio sutrikimai, fobijos, autizmas, valgymo, nerimo sutrikim ,potrauminio streso sindromas, priklausomybės ir kt.) | 1 | 1 | 1 | 13 | 4 | 2 |
| Iš viso: | 43 | 38 | 6 | 153 | 92 | 12 |

17 pav. Psichologinės pagalbos lentelė

 **5.8. Darbas su grupėmis**

|  |  |
| --- | --- |
| **Grupės pavadinimas** | **Skaičius** |
| Dalyvių | Valandų |
| Krizinės situacijos postvencija | 6 | 8 |

18 pav. Darbas su grupėmis lentelė

 **6. Olimpiados**

Viena iš Šilalės švietimo pagalbos tarnybos veiklos sričių - rajono mokinių olimpiadų organizavimas. Per 2016 metus olimpiadose ir konkursuose dalyvavo 355 mokiniai. Įgyvendinant šią veiklos sritį jaučiama didžiulė parama iš Šilalės rajono savivaldybės administracijos Švietimo, kultūros ir sporto skyriaus specialistų bei geras ir darnus darbas su mokyklų vadovais, pedagogais. Rajone organizuotų olimpiadų suvestinė (žr. 19 pav.).

|  |  |  |
| --- | --- | --- |
| **Olimpiados pavadinimas** | **Vykdymo data** | **Dalyvavusių mokinių skaičius** |
| 45–ojo tarptautinio jaunimo epistolinio rašinio konkursas | 2016-01-07 | 10 |
| 48–oji Lietuvos mokinių jaunųjų filologų konkursas | 2016-01-07 | 3 |
| Lietuvos mokinių anglų kalbos olimpiada | 2016-01-13 | 10 |
| 49–oji Lietuvos mokinių biologijos olimpiada | 2016-01-15 | 40 |
| Lietuvių kalbos ir literatūros (9-12 kl.) olimpiada | 2016-01-21 | 37 |
| 53–oji Lietuvos mokinių chemijos olimpiada | 2016-01-22 | 30 |
| Šilalės rajono mokinių meninio skaitymo konkursas | 2016-01-25 | 21 |
| Lietuvos mokinių anglų kalbos konkursas | 2016-02-01 | 20 |
| 64–oji Lietuvos mokinių fizikos olimpiada | 2016-02-05 | 31 |
| 65–oji Lietuvos mokinių matematikos (9-12 kl.) olimpiada | 2016-02-10 | 39 |
| 26–oji Lietuvos mokinių istorijos olimpiada | 2016-02-11 | 8 |
| 22–oji Lietuvos mokinių dailės olimpiada | 2016-02-23 | 16 |
| 23–oji Lietuvos mokinių rusų kalbos (gimtosios ir užsienio) (10-11 kl.) olimpiada | 2016-02-23 | 4 |
| Lietuvos mokinių technologijų (7-12 kl.) olimpiada | - | - |
| 28–oji Lietuvos mokinių geografijos olimpiada | 2016-03-02 | 35 |
| Pagrindinio ugdymo 5-ų–8-ų klasių matematikos olimpiada | 2016-03-08 | 45 |
| Lietuvos mokinių muzikos olimpiada | 2016-10-27 | 2 |
| Lietuvos mokinių 28–osios informatikos olimpiada | 2016-12-12 | 4 |
| **VISO:** |  | **355** |

19 pav. Olimpiadų suvestinė

**7. Profesinio informavimo taškas (PIT).**

 Profesinio informavimo taško paskirtis – tvarkyti profesinio informavimo tikslinių grupių poreikius atitinkančią informaciją, prieinamai ją teikti kiekvienam asmeniui ar asmenų grupėms, sudarant sąlygas priimti racionalius profesijos rinkimosi ir karjeros planavimo sprendimus, derinant saviraiškos bei individualius asmenybės tobulėjimo poreikius su darbo rinkos reikalavimais.

 Tarnybos psichologės Viktorija Kvietkuvienė ir Justė Butkutė konsultavo į Tarnybą besikreipiančius mokinius, abiturientus. Klientai supažindinti su informacija apie darbo rinkos pokyčius, studijas, mokymosi galimybes, savęs pažinimui skirtais testais.

 Tarnybos internetiniame puslapyje rubrikoje „PIT veikla“ besidomintys gali rasti informacijos apie PIT-o profesijos patarėjus, naudingų patarimų savęs pažinimui, reikalingų ir įdomių nuorodų stojantiesiems.

 **8. Projektinė veikla.**

Švietimo pagalbos tarnyba įsijungė į šiuos projektus:

* + - 1. Projekto „Saugios aplinkos mokykloje kūrimas“ Olweus patyčių prevencijos programa.
			2. Projekto „Pedagogų kvalifikacijos tobulinimo ir perkvalifikavimo sistemos plėtra“ (II etapas) mokymai „Ugdymo sodas“.

 3. Lietuvos suaugusiųjų švietimo asociacijos (LSŠA) projektas „Aštuonios andragoginio meistriškumo pamokos“. Tęstinio andragogų praktikų edukacinės veiklos gebėjimų tobulinimo programos mokymai.

 4. Projekto suaugusiųjų švietimo veiksmų plano nacionalinis koordinavimas: Lietuva „Kvalifikacijos kėlimo praktinių mokymų ciklas savivaldybių neformaliojo suaugusiųjų švietimo ir tęstinio mokymosi koordinatoriams“;

 5. EEE stipendijų projektas  „Lietuvos švietimo sistemos darbuotojų neprievartinio bendravimo kompetencijos ugdymas“;

 6. Projekto „Vaikų, nukentėjusių nuo seksualinės prievartos, pagalbos centro steigimas“. Specializuoti mokymai psichologams, dalyvaujantiems seksualinės prievartos prieš vaikus tyrime ir teikiantiems pagalbą nukentėjusiems vaikams.

 **9. Parodos.**

 Švietimo pagalbos tarnybos patalpose buvo surengtos 8 kūrybinių darbų parodos:

* Šilalės meno mokyklos dailės skyriaus paroda „Skamba padangė nuo paukščių giesmių“. Vadovė Laimutė Rupšytė;
* Mokinių piešinių konkurso „Gailestingumo darbai“ darbų paroda. Darbų autoriai: Šilalės rajono bendrojo lavinimo mokyklų 7 – 18 metų mokiniai. Vadovė Darata Šlušnytė;
* Specialiųjų ugdymosi poreikių mokinių piešinių konkurso **„**Atvirukas mylimam žmogui“ darbų paroda. Vadovė Jovita Kiržgalvienė;
* Šilalės rajono mokinių studijos-plenero paroda „Šilalės miesto atspindžiai tapyboje“.

Eksponuojami darbai, kurie buvo tapomi Šilalės miesto šventės metu. Vadovės: Jolanta Baubkuvienė, Ilona Venckienė, Indrė Bukauskytė.

* Šilalės meno mokyklos dailės skyriaus paroda „Rudeninis miškas“. Vadovė Laimutė Rupšytė;
* Suaugusiųjų mokymosi savaitės paroda „Aprangos ir interjero detalės“. Trečiojo amžiaus universiteto dalyvės Irenos Bukauskienės ruošti kūrybiniai darbai;
* Šilalės švietimo pagalbos tarnybos užimtumo grupės „Mokykis mokydamas kitą“ lankytojų (8-11 m.) kūrybinių darbų paroda „Miestas“;
* Šilalės rajono dailės mokytojų ir mokinių Kalėdinių kompozicijų paroda „ Šventinio

miesto žibintai“.

 **10. Trečiojo amžiaus universiteto veikla.**

Šilalės TAU veiklos tikslas – padėti vyresnio amžiaus žmonėms prisitaikyti prie visuomenės pokyčių, skatinant juos saviraiškai, veiklumui, aktyviam gyvenimui, mokymuisi visą gyvenimą bei atsižvelgiant į jų poreikius ir galimybes.

TAU propaguoja žinių bei kultūros lygio kėlimą, skatina keistis gyvenimo patirtimi, visokeriopai kovoti su senėjimo reiškiniais. TAU klausytojai ne tik mokosi ir studijuoja, bet ir daug dėmesio skiria bendravimui. Kartu švenčiamos Kalėdos, Velykos, organizuojamos vakaronės, koncertai, skirti įvairioms šventėms paminėti.

Šilalės TAU klausytojų gretos plėtėsi. 2016 m. įkurtas TAU filialas Kaltinėnuose. Bendras septynių TAU grupių klausytojų skaičius – 242.

 Per 2016 metus organizuotos šių sričių paskaitos:

20 pav. Renginių pasiskirstymas pagal sritis

 **11. Tarnybos veikla žiniasklaidoje.**

|  |  |  |  |
| --- | --- | --- | --- |
| Eil. Nr. | Data, šaltinis | Pavadinimas | Aktuali informacija |
|  | 2016-02-05 „Šilalės artojas“ | Etnokultūrinė naktis Šilalėje | Straipsnyje spausdinama informacija apie surengtą Žemaitijos regiono etnokultūrinę naktį, kuri buvo skirta Lietuvos valstybės atkūrimo 100-mečiu paminėti. |
|  | 2016-03-04„Šilalės artojas“ | Būti mokytoju reiškia tikėti geros ateities formule | Leidinyje pateikiamas Arūno Mikalausko Pajūralio pagrindinės mokyklos istorijos mokytojo straipsnis  |
|  | 2016-04-29„Šilalės artojas“ | Skelbimas TAU klausytojams | Skelbimas, kuriuo yra kviečiami TAU klausytojai į mokslo metų užbaigimo šventę |
|  | 2016-05-20„Šilalės artojas“ | Turiningas diena prie Jūros | Straipsnyje aprašoma šventė „Būk stiprus ir sveikas“. Ją rengė rajono specialiųjų pedagogų ir logopedų metodinis būrelis bei Šilalės švietimo pagalbos tarnyba. |
|  | 2016-06-10„Šilalės artojas“ | Atvirukas mylimam žmogui | Rašoma apie Šilalės švietimo pagalbos tarnyboje vykusio piešinių konkurso „Atvirukas mylimam žmogui“ dalyvių pagerbimo šventę. Konkursas buvo skirtas vaikams, turintiems specialiųjų ugdymosi poreikių. |
| 1. 2015
 | 2016Informacinis leidinys „Švietimo naujienos“ | Į konkursą Briuselyje | Informuojama apie Šilalės Simono Gaudėšiaus gimnazijos mokinį Modestą Gudauską, dalyvausiantį Europos Sąjungos konkurse. |
|  | 2016-07-01„Šilalės artojas“ | Etnokultūrinėje stovykloje – svečiai iš užsienio, puokštė įdomiausių veiklų ir puiki nuotaika | Rašoma apie Etnokultūrinę stovyklą, kurioje susirinko beveik 200 jaunuolių. Joje dirbo, mokėsi bei linksminosi. Taip pat minima, jog prie komandos prisijungė ir Šilalės švietimo pagalbos specialistės. |
| 1. 2015-
 | 2016-08-02„Šilalės artojas“ | Šilalės miestošventė - 2016 | Skelbiama apie šventės programą, į kurią įtraukta Šilalės švietimo pagalbos tarnyba su programa „Šilalės dailės mokytojų ir mokinių meno studija-pleneras prie tvenkinio“. |
|  | 2016-08-16„Šilalės artojas“ | Fotoobjektyve-Šilalės miesto šventė – 2016 „Atverk širdį savo mieste“ | Foto akimirkos iš Šilalės dailės mokytojų ir mokinių meno studijos-pleneros. |
|  | 2016-09-02„Šilalės artojas“ | Ar mokytojams tikrai reikia tokių konferencijų? | Rašoma apie konferenciją, kurios metu buvo aptariama, kaip dirbs ir spręs iškilusias problemas rajono pedagogai. |
|  | 2016-11-08„Šilalės artojas“ | Mama, tėtis ir aš | Pateikiama informacija apie vykusią sveikatingumo dieną „Mama, tėtis ir aš“ Šilalės r. Pajūralio pagrindinėje mokykloje. |
|  | 2016-11-08„Šilalės artojas“ | Pirmieji žingsniai meno pažinimo link | Rašoma apie vaikų parodą „Rudeninis miškas“. Ji buvo atidaryta Šilalės švietimo pagalbos tarnybos patalpose. |
|  | 2016-11-11„Šilalės artojas“ | Metodinė diena„Kūrybinė mainų laboratorija“ | Supažindinama, kaip Šilalės r. Pajūrio Stanislovo Biržiškio gimnazijoje mokytojai dalijosi gerąją patirtimi. |
|  | 2016-11-26„Mūsų žodis“ | Mokymosi savaitė | Rašoma apie Tęstinio andragogų praktikų edukacinės veiklos gebėjimų tobulinimo programos mokymus ***„Aštuonios andragoginio meistriškumo pamokos“*** , kuris vyko Skuode. Šiuose mokymuose dalyvavo Šilalės švietimo pagalbos tarnybos specialistės. |

21 pav. Žiniasklaida

 **12. Vadovo indėlis, tobulinant įstaigos veiklą.**

2016 m., kaip ir kiekvienais metais, daug dėmesio skirta Šilalės švietimo pagalbos tarnybos paslaugų kokybei. Tarnybos veikla yra vertinama neformaliai ir formaliai. Dalyviai po kiekvieno renginio pildo anketas, kuriose vertina lektorių ir Tarnybos specialistų darbą. Tarnybos veikla vertinama teigiamai.

 Kasmet atliekamas Švietimo pagalbos tarnybos įsivertinimas pagal veiklos sritis „Mokymosi aplinkos“ (dalys: „Seminarai, kursai, paskaitos ir kiti renginiai“, „Konsultavimas“, „Gerosios patirties sklaida ir edukacinės patirties bankas“), „Vadyba ir administravimas“ (dalys: „Vadovavimas, personalo vadyba ir įvaizdžio kūrimas“, „Mokytojų ir švietimo pagalbą teikiančių specialistų kvalifikacijos tobulinimo renginių programų vadyba“)

 Didelis dėmesys skirtas žmogiškųjų, materialinių ir finansinių išteklių valdymui. Visi Tarnybos specialistai ir direktorė tobulino savo kvalifikaciją (daugiausia iš projektinių lėšų). Materialiniai ir finansiniai ištekliai, užtikrinant įstaigos veiklą, buvo naudojami efektyviai, taupiai.

**III SKYRIUS**

 **BIUDŽETO STRUKTŪRA IR FINANSAVIMO ŠALTINIAI**

**13. Darbuotojų darbo užmokestis:**

|  |  |
| --- | --- |
|  ***Darbuotojų vidutinis mėnesinis 2016 metų bruto darbo užmokestis:*** |   |
| Vadovų (kartu su pavaduotojais, jei jų turite) | 965,00  |
| Specialistai (be vadovų) | 408,00  |
| Aptarnaujančio personalo | 236,00 |

 22 pav.2016 m. Tarnybos darbo užmokestis

**14. Finansiniai rodikliai:**

 2016 m. Tarnybos biudžetą sudarė 137885,08 Eur (1 pav.). Iš ŠMM Švietimo aprūpinimo centro gauti 26 leidiniai, kurių vertė – 16,48 Eur.

|  |  |
| --- | --- |
| **Finansavimo šaltiniai**  | **Suma Eurais** |
| Bendros dotacijos: 143 lėšos (957,00 Eurai.) ir 1410 lėšos (707,00 Eurai iš jų Darbo užmokestis – 540,00 Eur; Socialinio draudimo įmokos – 167,00 Eur. )švietimo pagalba  | 1664,00 |
| Savivaldybės biudžeto lėšos: (neformalus suaugusiųjų švietimas 6000,00 Eur) ir švietimo pagalba (70918,26 Eur iš jų Darbo užmokestis – 47233,00 Eur; Socialinio draudimo įmokos -14817,00 Eur. ) | 76918,26 |
| Mokinio krepšelio lėšos: (Darbo užmokestis – 33873,00 Eur; Socialinio draudimo įmokos – 10474,00 Eur). | 44347,00 |
| Lėšos už teikiamas paslaugas Specialiosios programos lėšos: neformalus suaugusiųjų švietimas (1125,00 Eur) ir švietimo pagalba (11931,97 Eur)  | 13056,97  |
| Projektų lėšos: Neformaliojo vaikų švietimo programa „Mokykis mokydamas kitą“ (141 krepšelio lėšos 600,00 Eur); (13 Europos sąjungos lėšos 1240,00 Eur)  | 1840,00 |
| Kiti šaltiniai: 2 proc. parama gyventojų pajamų mokesčio (58,85 Eur)  | 58,85 |
| Viso: | **137885,08** |

23 pav.2016 m. Tarnybos biudžeto finansavimo šaltiniai

**IV SKYRIUS**

 **VEIKLOS TOBULINIMO PERSPEKTYVOS**

 **15. Stipriosios Tarnybos veiklos sritys:**

 15.1. Aukšta darbuotojų profesinė kvalifikacija. 43 proc. specialistų baigę magistrantūros studijas.

 15.2. Nuolatinis darbuotojų kvalifikacijos tobulinimas.

 15.3. Išplėtoti partnerystės ryšiai su ugdymo įstaigomis, kaimų, miestelių bendruomenėmis, Vaikų teisių apsaugos tarnyba, Vaiko gerovės komisijomis, Visuomenės sveikatos biuru, vaikų ir jaunimo organizacijomis.

 15.4. Akredituota Tarnybos ir profesinio informavimo taško (PIT) veikla.

 15.5. Stipri Tarnybos materialinė bazė: kompiuterių klasė su 14 personalinių kompiuterių, spartus internetinis ryšys, seminarų salė aprūpinta reikalinga modernia įranga, įrengtos dvi auditorijos grupiniam darbui.

 15.6. Tarnyba yra klientams patogioje geografinėje vietoje.

 15.7. Sukaupta renginių mokytojams ir mokiniams organizavimo patirtis.

 15.8. Sudarytos galimybės rajono gyventojams įsijungti į neformalaus suaugusiųjų švietimo programas. 2012 m. lapkričio mėn. įkurtas Trečiojo amžiaus universitetas, sėkmingai plėtė savo veiklą ir 2016 m.

 **16. Tobulintinos Tarnybos veiklos sritys:**

 16.1. Tiriamoji veikla, siekiant gauti grįžtamąją informaciją apie klientų įgytų žinių, gebėjimų, rekomendacijų pritaikymą praktinėje veikloje.

 16.2. Metodinių būrelių veikla, užtikrinant kompetencijų, reikalingų besikeičiančiai pedagogų veiklai vykdyti, įgijimą ir tobulinimą, siekiant veiklos nuoseklumo, tęstinumo.

 16.3. Pedagogų gerosios patirties sklaida, skatinant pedagoginių inovacijų diegimą ir gerinant ugdymo turinio kokybę, siekiant tobulinti jaunų specialistų profesines kompetencijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Tarnybos tarybos 2017 m. kovo 13 d. nutarimu (posėdžio protokolas Nr.V3-1)